قبل عشر سنوات، جيرانة وحدة شابة، متزوجة واحد اكتشفتة يخونها
اتعاركت وياه الشارع كله طلع ، زوجها جان سكير ومو خوش آدمي ، طلكها وشمرها بالشارع هي وجنطة ملابسها وملابس بنتها عمرها 3 سنين ، لافلوس ولااي حاجة بقت تسترهم ،اجتي عدنا للبيت تشتكي ضايعة متعرف تتصرف شتسوي ووين تروح ،
كعدت تحجي لأبوية الله يرحمة وامي مكابلتها وتبجي ،اني جنت واكف على صفحة اسمع شتكول وعيني على البنية الصغيرة كاعدة بالكاع تلعب وحدها ، متدري شصاير ، كلت هسه هاي شنو ذنبها بهيج مشاكل ، رحت للاسواق جبتلها باكيت بسكت وانطيتهياه ،البنية هي ولازمة البسكت باوعت على امها تحجي وتبجي ، راحتلها طلعت بسكت من الباكيت وانطت لأمها ، الأم بحركة روتينية اخذت منها البسكت وخلته بالكاع ،بقت تسولف وتبجي ،البنية الصغيرة طلعت بسكتاية خلتها بحلكها شافت امها بعدها تبجي ، راحت لأمها انطتها باكيت البسكت كلة وحضنتها
ساعتها الأم انتبهت عليها وضمتها بحضنها كلتلها ، بس انتي اريدج بحياتي بعد ، بس انتي الشي الزين الاخذته من هالحياة وضمتها قوي ،
اتخيلت هالبنية لو جبيرة وواعية وشايله كل هذه النقاء جان انطت لأمها شي بعد اكبر من باكيت البسكت ، التضحية الحقيقية هي ان تتخلى عن الأشياء التي لها قيمة لدينا لصالح الآخر )
شكد عندك استعداد تنطي الشخص غريب شغلة تحبها ونفسك صافية ؟
زين شكد عندك استعداد تنطي شي تحبة الشخص تحبة ؟
قليل صارت الناس التضحي حتى لأهلها ويصير عنده استعداد ينطي ومايهتم ياخذ ،
اغلب مجتمعنا صار عندة بخل بمشاعرة وحتى الكلمة الحلوة تحسها منهم اداء واجب !
الناس اليريدوك بفرحهم ويرفضوك بمحنتك اخسرهم وانت الربحان ، اخسرهم حتى تعرف الناس هم أرخص حاجة ممكن تخسرها اذا بالمقابل تشتري بيها راحة بالك ،
قبل فترة فتت المحل اشتري هدية الصديقي بمناسبة زواجة احتاريت شاخذلة ، بالاخير كلت اخذلة ساعه حائط
واكفة يمي بنية شابة حلوة هي وامها جبيرة بالعمر ، باوعت على امها عرفتها هي نفسها وهي هاي بنتها ، ضحكت بنتها كلتلي عرفتك امي ، سلمت عليها وهسه كاعدين ومستقرين ببيت جدهم
جايبتها للمحل تاخذلها هدية عيد الام ، والام متقبل تريد ترجع للبيت ،
نظرتها عليها نفس نظرتها من انطتها من باكيت البسكت ،
البدايات الحلوة تبقى بدون نهايات... #عسولايه #منقول